**RĒZEKNES NOVADA DOME**

REĢ.NR.90009112679

Atbrīvošanas aleja 95, Rēzekne, LV – 4601, Tel. 646 22238; 646 22231, Fax. 646 25935, E–pasts: info@rdc.lv

Informācija internetā: [http://www.rezeknesnovads.lv](http://www.rezeknesnovads.lv/)

**APSTIPRINĀTI**

Rēzeknes novada domes

2011.gada 15.septembra sēdē

(protokols Nr.19, 2.**§**)

ar grozījumiem

 Rēzeknes novada domes

2017.gada 7.decembra sēdē

 (protokols Nr.28, 39**.**§)

Ar grozījumiem

Rēzeknes novada domes

2019.gada 20.jūnija sēdē

 (protokols Nr.14, 5**.**§)

**Rēzeknes novada pašvaldības 2011.gada 15.septembra noteikumi Nr.5 „Par**

**rūpnieciskās zvejas limitu piešķiršanas kārtību Rēzeknes novada pašvaldībā”**

Izdota saskaņā ar likuma „Par pašvaldībām”

41 panta pirmās daļas 4.punktu

Zvejniecības likuma 5.panta ceturto daļu

**1. Vispārīgie jautājumi**

1.1. Šie noteikumi nosaka kārtību, kādā tiek piešķirti rūpnieciskās zvejas limiti piešķiršanas

Rēzeknes novada pašvaldībā, turpmāk tekstā – Noteikumi.

1.2. Lai varētu nodarboties ar rūpniecisko zveju Rēzeknes novada pašvaldības teritorijā, nepieciešams slēgt rūpnieciskās zvejas tiesību nomas līgumu ar pašvaldību.

1.3. Rūpnieciskās zvejas tiesības iznomā juridiskajām un fiziskajām personām, nosakot zvejas rīku veidu, skaitu un zvejas vietu.

1.4. Visu jautājumu risināšana par rūpnieciskās zvejas limitu piešķiršanu Rēzeknes novadā notiek Rēzeknes novada pašvaldībā rūpnieciskās zvejas limitu sadales komisijā, turpmāk tekstā – komisija.

**2. Kārtība, kādā tiek piešķirti rūpnieciskās zvejas limiti**

2.1. Lai iegūtu tiesības slēgt zvejas tiesību nomas līgumu Rēzeknes novada pašvaldības

teritorijā, juridiskai vai fiziskai personai ir jāiesniedz Rēzeknes novada pašvaldības pagastu pārvaldēs vai Rēzeknes novada pašvaldības administrācijā tipveida iesniegums (pielikums 1).

2.2. Šo noteikumu 2.1 punktā norādīto iesniegumu nākamajam kalendārajam gadam persona iesniedz līdz tekošā gada 1.oktobrim.

*(ar grozījumiem, kas izdarīti ar Rēzeknes novada domes 2019.gada 20.jūnija lēmumu „Par grozījumiem Rēzeknes novada pašvaldības 2011.gada 15.septembra noteikumos Nr.5 „Par rūpnieciskās zvejas limitu piešķiršanas kārtību Rēzeknes novada pašvaldībā”, kas stājas spēkā 2019.gada 20.jūnijā)*

*.*

2.3. Pamatojoties uz Jūras un iekšējo ūdeņu kontrolējošā sektora sniegto informāciju par zvejas rīku limitiem attiecīgajā gadā un Rēzeknes novada pašvaldības pagastu pārvaldes (kuras teritorijā atrodas ūdenstilpe) atzinumu, Rēzeknes novada dome lemj par zvejas limitu piešķiršanu un zvejas tiesību nomas līguma slēgšanu.

2.4. Piešķirot zvejas limitu, priekšroka ir tai komercsabiedrībai vai individuālajam komersantam, kas darbojas attiecīgās pašvaldības teritorijā, ir saistīts ar komerciālo

 zveju vai nodarbojas ar zivju resursu atražošanu un pavairošanu, pildījis iepriekš noslēgtā līguma nosacījumus un ievērojis zveju regulējošos noteikumus.

2.5. Ja pieprasījumu skaits komerczvejai sasniedz visu Ministru kabineta noteikumos pieejamo zvejas limitu, tad pašpatēriņa zvejai limiti netiek piešķirti.

2.6. Pašpatēriņa zvejai limitus piešķir fiziskajām personām, kuru deklarētā dzīvesvieta vai kurām piederošais nekustamais īpašums robežojas ar attiecīgo ūdenstilpi.

2.7. Ja iesniegumu skaits pārsniedz pašvaldībai iedalīto zvejas nomas tiesību iespējas, var tikt rīkota zvejas nomas tiesību izsole. Par izsoles norises vietu un laiku iesnieguma iesniedzējam tiek paziņots rakstiski.

**3. Rāznas ezera rūpnieciskās zvejas limitu piešķiršana**

3.1. Rāznas ezera rūpnieciskās zvejas limitu sadali veic starp Rēzeknes novada pašvaldības teritoriālajām vienībām - Čornajas, Kaunatas, Lūznavas un Mākoņkalna pagastiem.

Rēzeknes novada pašvaldības Čornajas, Kaunatas, Lūznavas un Mākoņkalna pagastu

Rāznas ezera rūpnieciskās zvejas limitu sadalījumu nosaka Rēzeknes novada dome,

pamatojoties uz komisijas priekšlikumu.

3.2. Rāznas ezera rūpnieciskās zvejas limitu sadalē pašpatēriņa zvejai ir noteiktas sekojošas prioritātes:

3.2.1. personas, kuru deklarētā dzīvesvieta ir Rēzeknes novada pašvaldības Čornajas, Kaunatas, Lūznavas un Mākoņkalna pagasti, un kurām piederošais nekustamais īpašums atrodas Rēzeknes novada pašvaldības Čornajas, Kaunatas, Lūznavas un Mākoņkalna pagastos un robežojas ar ūdenstilpi;

3.2.2. personas, kuru deklarētā dzīvesvieta ir Rēzeknes novada pašvaldības Čornajas, Kaunatas, Lūznavas un Mākoņkalna pagasti;

3.2.3. personas, kurām piederošais nekustamais īpašums atrodas Rēzeknes novada pašvaldības Čornajas, Kaunatas, Lūznavas un Mākoņkalna pagastos, bet, kuru deklarētā dzīvesvieta nav Rēzeknes novada pašvaldības Čornajas, Kaunatas, Lūznavas un Mākoņkalna pagasti;

3.2.4. pārējās personas.

3.3. Veicot pašpatēriņa zvejas limitu sadali, vienas ģimenes locekļiem drīkst iedalīt tikai vienu zvejas rīku – murdu.” (*papildināts* *ar grozījumiem, kas izdarīti ar Rēzeknes novada domes 2017.gada 7.decembra lēmumu „Par grozījumiem Rēzeknes novada pašvaldības 2011.gada 15.septembra noteikumos Nr.5 „Par rūpnieciskās zvejas limitu piešķiršanas kārtību Rēzeknes novada pašvaldībā”, kas stājas spēkā 2017.gada 7.decembrī).*

**4. Noslēguma jautājums**

4.1. Rūpnieciskās zvejas tiesību limitu piešķiršanas kārtība stājas spēkā ar 2011.gada

1.oktobri.

Domes priekšsēdētāja vietniece E.Pizāne

Pielikums 1

Iesniedzējs:

(vārds, uzvārds; juridiskām personām – nosaukums)

(personas kods; juridiskām personām – reģistrācijas numurs)

(pases dati – numurs, izdošanas datums, kas izdevis; juridiskām personām – reģistrācijas dati)

(dzīvesvietas adrese, juridiskām personām – juridiskā adrese)

**IESNIEGUMS**

**RĒZEKNES NOVADA PAŠVALDĪBAI**

20 .gada

*Par rūpnieciskās zvejas limitu piešķiršanu*

*20 .gadām*

Lūdzu piešķirt rūpnieciskās zvejas limitu:

|  |  |  |
| --- | --- | --- |
| **Rūpnieciskās zvejas****veids** | **Ūdenstilpes nosaukums** | **Pieprasītie zvejas rīki** |
| **Zvejas rīka veids** | **Skaits** |
|  |  |  |  |

Daru zināmu, ka:

1) mana deklarētās dzīvesvietas adrese ir

 .

2) man pieder nekustamais īpašums (adrese, kadastra numurs)

 .

Pielikumā:

1)

2)

paraksts, paraksta atšifrējums